ΚΑΝΟΝΙΣΜΟΣ (ΕΟΚ) αριθ. 2399/91 ΤΗΣ ΕΠΙΤΡΟΠΗΣ της 6ης Αυγούστου 1991 για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και για το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 2242/91 της Επιτροπής (2), και ιδίως το άρθρο 9,

Εκτιμώντας:

ότι, για να διασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού-

ότι ο κανονισμός (ΕΟΚ) αριθ. 2658/88 έχει καθορίσει τους γενικούς κανόνες για την ερμηνεία της συνδυασμένης ονοματολογίας- ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη, ενδεχομένως, υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών-

ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κανονισμούς που σημειώνονται στη στήλη 2 βάσει των διατάξεων της στήλης 3-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Αυγούστου 1991. Για την Επιτροπή

Jean DONDELINGER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1. (2) ΕΕ αριθ. L 204 της 27. 7. 1991, σ. 21.

ΠΑΡΑΡΤΗΜΑ

Περιγραφή του εμπορεύματος Κατάταξη (κωδικός ΣΟ) Αιτιολογία (1) (2) (3) 1. Παρασκεύασμα σε μορφή σκόνης για την παρασκευή ζαχαρωδών προϊόντων.

Σύνθεση:

84,4 % κατά βάρος αφυδατωμένο άσπρο αυγού (συνολική περιεκτικότητα σε πρωτεΐνες: 69,1 % κατά βάρος),

14,6 % κατά βάρος μαλτοδεξτρίνη (εκφρασμένη σε άμυλα: 9,3 % κατά βάρος),

1 % κατά βάρος ζελατίνη. 2106 90 99 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας από τη συμπληρωματική σηεμίωση 1 του κεφαλαίου 21, καθώς και από το κείμενο των κωδικών ΣΟ 2106, 2106 90 και 2106 90 99

Το προϊόν αυτό δεν είναι συμπύκνωμα πρωτεΐνης του κωδικού 2106 10 90 2. Τεχνιτό οξείδιο του σιδήρου περιεκτικότητας σε Fe2O3 περίπου 95 % κατά βάρος και περιεκτικότητας σε αλουμίνα και διοξείδιο του πυριτίου περίπου 4 % που προκύπτει από τη διαδικασία παραγωγής. 2821 10 00 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας από τη σηεμίωση 1α) του κεφαλαίου 28 και από το κείμενο των κωδικών ΣΟ 2821 και 2821 10 00 (βλέπε επίσης τις επεξηγηματικές σημειώσεις του εναρμονισμένου συστήματος κλάση 28.21 τμήμα Α)